
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Έγκριση Γενικού Πολεοδομικού Σχεδίου (Γ.Π.Σ.) της κοινότητας 
Ωραιοκάστρου (Ν. Θεσσαλονίκης). 1 

ΑΝΑΚΟΙΝΩΣΕΙΣ 

Ειδοποίηση για παρακατάθεση αποζημίωσης λόγω προσκύρωσης 
και ρυμοτομίας οικοπεδικών τμημάτων που βρίσκονται στην οδό 


Χάψα του Δήμου Καλαμαριάς-Θεσσαλονίκης. 2 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 61603/3079 ' (1) 


Έγκριση Γενικού Πολεοδομικού Σχεδίου (Γ.Π.Σ.) της κοινότητας 
Ωραιοκάστρου (ν. Θεσσαλονίκης). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡ/ΞΙΑΣ & ΔΗΜ. ΕΡΓΩΝ 

Έχοντας υπόψη: 

1. Τις διατάξεις του ν.1337/83 (ΦΕΚ 33/Α) και ειδικότερα το άρ¬ 
θρο 3. 

2. Τις διατάξεις του ν.1558/85 (ΦΕΚ 137/Α) και ειδικότερα το άρ¬ 
θρο 23 παράγρ. 1. 

3. Τις διατάξεις του ν. 1561/85 (ΦΕΚ 148/Α) και ειδικότερα το άρ¬ 
θρο 3. 

4. Τις διατάξεις του ν. 1685/87 (ΦΕΚ 27/Α) και ειδικότερα το άρ¬ 
θρο 4 παράγρ. 2. 

5. Την υπ" αριθ. 35524/1332/85 απόφαση του Υπουργού Περι¬ 
βάλλοντος, Χωροταξίας και Δημοσίων Έργων «Κίνηση της διαδικα¬ 
σίας σύνταξης του Γενικού Πολεοδομικού Σχεδίου Ν. Θεσσαλονίκης» 
(ΦΕΚ 283/Δ/85). 

6. Την υπ" αριθ. 75724/1151/30.12.83, κοινή απόφαση των 
Υπουργών Προεδρίας της Κυβερνήσεως και Χωροταξίας, Οικισμού και 
Περιβάλλοντος και ειδικότερα το άρθρο 4 (ΦΕΚ 767/Β). 

7. Τα υπ’ αριθ. οικ. 220, 216, 219/19.1.87 και 4828/8.12.86 
έγγραφα της Δ/νσης Οικισμού Θεσσαλονίκης προς τους αρμόδιους φο¬ 
ρείς. 

8. Το υπ' αριθ. 771/10.2.87 έγγραφο της Δ/νσης Συγκ. Έργων 
τέως 3ης ΠΥΔΕ Υπουργείου Περιβάλλοντος, Χωροταξίας και Δημο¬ 
σίων Έργων. 

9. Το υπ’ αριθ. 363/13.5.87 έγγραφο της 9ης Εφορείας Βυζαντι¬ 
νών Αρχαιοτήτων Θεσσαλονίκης. 

10. Το υπ’ αριθ. 2691/27.4.87 έγγραφο της ΙΣΤ" Εφορείας Προϊ¬ 
στορικών και Κλασσικών Αρχαιοτήτων. 

11. Το υπ’ αριθ. ΤΥ. 1214/5.3.87 έγγραφο της Δ/νσης Τεχνικών 
Υπηρεσιών Νομ. Θεσσαλονίκης. 

12. Το υπ’ αριθ. 645/13.2.87.έγγραφο του Οργανισμού Υδρεύσεως 
Θεσσαλονίκης (Ο.Υ.Θ.). 

13. Το υπ’ αριθ. 2153/6.3.87 έγγραφο της Δ/νσης Γεωργίας Νομ. 


Θεσσαλονίκης. 

14. Το υπ’ αριθ. 2073/16.6.87 έγγραφο του Δασαρχείου Θεσσαλο¬ 
νίκης. 

15. Τις υπ’ αριθ. 125/85, 18-69-50-81/87 αποφάσεις του Κοινο¬ 
τικού Συμβουλίου Ωραιοκάστρου. 

16. Το γεγονός ότι οι υπόλοιποι φορείς δεν απήντησαν μέχρι σήμερα. 

17. Την υπ’ αριθ. 920/3.7.87 γνωμοδότηση του Συμβουλίου Χω¬ 
ροταξίας, Οικισμού και Περιβάλλοντος του Ν. Θεσσαλονίκης, αποφασί¬ 
ζουμε: 

1. Εγκρίνεται το Γενικό Πολεοδομικό Σχέδιο της Κοινότητας Ωραιο¬ 
κάστρου (Ν. Θεσσαλονίκης) όπως τα όριά του προσδιορίζονται με κόκ¬ 
κινη γραμμή στους χάρτες Π-1.11 σε κλίμακα 1:5.000. Κυρίως το 
σχέδιο αυτό περιλαμβάνει: 

Α. Την πολεοδομική οργάνωση της παραπάνω κοινότητας για προ¬ 
γραμματικό πληθυσμιακό μέγεθος 18.500 κατοίκων και ειδικότερα: 

α. Στην επέκταση του σχεδίου σε εκτάσεις αραιοδομημένες και αδό- 
μητες στους οικισμούς Ωραιόκαστρο και Γαλήνη και τη δημιουργία πέ¬ 
ντε (5) πολεοδομικών ενοτήτων, γειτονιών, με μέσα μεγέθη έκτασης μι¬ 
κτής πυκνότητας και συντελεστή δόμησης κατά πολεοδομική ενότητα 
όπως φαίνονται στους χάρτες Π-1.4, 1.5 σε κλίμακα 1:5.000 ως εξής: 


1. Δυτ. Ωραιόκαστρο 

■Έκταση 

467 

Πυκνότητα 

64 

Μ. Συντ/στής 
0,80 

2. Βορειοανατολικό 

629 

60 

0,71 

3. Νοτιοανατολικό 

715 

52 

0,66 

4. Παλαιόκαστρο 

848 

53 

0,68 

5. Γαλήνη 

712 

50 

0,60 


β. Τον προσδιορισμό των χρήσεων γης όπως φαίνονται στους χάρτες 
Π.-1.3.2 σε κλίμακα 1:5.000 και ειδικότερα: 

- Τον καθορισμό του μεγαλύτερου τμήματος του οικισμού σαν ζώνης 
αμιγούς κατοικίας με επιτρεπόμενες χρήσεις αυτές που προβλέπονται 
από το άρθρο 2 του π.δ/τος της 23.2.87 (ΦΕΚ 166/Δ/87). 

- Τον καθορισμό ζωνών γενικής κατοικίας κατά μήκος της λεωφό¬ 
ρου προς Θεσσαλονίκη, της οδού Υψηλάντου και των συλλεκτηρίων με 
επιτρεπόμενες χρήσεις αυτές που προβλέπονται από το άρθρο 3 του 
π.δ/τος της 23.2.87 (ΦΕΚ 166/Δ/87)με τις ακόλουθες εξαιρέσεις. 

- Επαγγελματικά εργαστήρια χαμηλής όχλησης. 

- Πρατήρια βενζίνης τα οποία όμως επιτρέπονται σε ειδικές περι¬ 
πτώσεις που θα καθορίσει η ΠΜΕΑ. 

- Καθορισμό ζωνών κεντρικών λειτουργιών με επιτρεπόμενες χρή¬ 
σεις αυτές που προβλέπονται από το άρθρο 4 του π.δ/τος της 23.2.87 
(ΦΕΚ 166/Δ/87) με τις ακόλουθες εξαιρέσεις. 

- Πρατήρια βενζίνης 

- Αθλητικές εγκαταστάσεις 

- Εγκαταστάσεις μέσων μαζικών μεταφορών 

Επίσης οι εξαιρέσεις αυτές μπορούν να επαυξάνονται σε ειδικές περι¬ 
πτώσεις που θα καθορίσει η Π.Μ.Ε.Α. 

γ. Την γενική εκτίμηση της χωρητικότητας των πολεοδομικών ενο¬ 
τήτων, όπως φαίνονται στον πίνακα 3. 

δΐ. Την γενική εκτίμηση των αναγκών σε κοινωνική υποδομή επιπέ¬ 
δου πόλης και την πρόβλεψη των σχετικών χώρων, όπως φαίνονται 

στους χάρτες Π-1.11, Π-1.3.2 με κλίμακα 1:5.000 χαίτου πίνακα 1. 

Βασικότερες παρεμβάσεις είναι: 

- Χωροθέτηση αθλητικού πυρήνα τύπου Β στο γήπεδο ποδοσφαίρου. 

- Δημιουργία ν.έου κέντρου με κεντρικές λειτουργίες και κοινωνικό 
εξοπλισμό στην επέκταση Ωραιοκάστρου. 

- Απομάκρυνση νεκροταφείων και εξυπηρέτηση κατοίκων από τα νε¬ 
κροταφεία Δυτικής Θεσσαλονίκης. 

- Ένταξη στο σχέδιο του ΚΕΤΕΚ Ωραιοκάστρου του ΟΑΕΔ και ολο¬ 
κλήρωση κτιριολογικού προγράμματος εγκαταστάσεών του. 

- Αξιοποίηση εγκαταστάσεων «Παιδούπολης». 

2. Την γενική εκτίμηση των αναγκών σε κοινωνική υποδομή επιπέ¬ 
δου γειτονιάς και την πρόβλεψη των αντίστοιχων χώρων όπως φαίνο¬ 
νται στους χάρτες Π-1.11, Π-1.3.2 με κλίμακα 1:5.000 και τον πί¬ 
νακα 2 για τους οποίους οι ακριβείς χωροθετήσεις γίνονται στο επίπεδο 
της πολεοδομικής μελέτης. 

ε. Τον προσδιορισμό των νέων αναπτυξιακών ζωνών όπως φαίνονται 
στο χάρτη Π-1.6.1, 1.6.2 με κλίμακα 1:10.000 και ειδικότερα: 

- ΒΙΠΑ στα όρια Ν. Ευκαρπίας με επιτρεπόμενες χρήσεις αυτές που 
προβλέπονται από το άρθρο 6 του π.δ/τος της 23.2.87 (ΦΕΚ 166/Δ/ 
87). 

- Ζώνες λιανικού εμπορίου με επιτρεπόμενες χρήσεις αυτές που προ- 
βλέπονται από το άρθρο 4 του π.δ/τος της 23.2.87 (ΦΕΚ 166/Δ/87) 
με τις ακόλουθες εξαιρέσεις. 

- Πρατήρια βενζίνης 

- αθλητικές εγκαταστάσεις 

- εγκαταστάσεις μέσων μαζικών μεταφορών 

Β1. Τη λήψη μέτρων για την προστασία του περιβάλλοντος όπως 
φαίνονται στο χάρτη Π.1.9 με κλίμακα 1:25.000 και ειδικότερα: 

- Απομάκρυνση βουστασίων και πτηνοτροφείων σε ζώνη που υπέ¬ 
δειξε το Υπουργείο Γεωργίας προς την κοινότητα Νεοχωρούδας. 

- Προστασία του δάσους βορειοδυτικά του οικισμού και αναβάθμισή 
του, ώστε να αποτελέσει πόλο αναψυχής για την Δυτική Θεσσαλονίκη. 

- Αποκατάσταση του χώρου του παλιού λατομείου. 

- Προστασία Αρχαιολογικών χώρων. 

- Διευθέτηση συστήματος ρεμμάτων που περιβάλλουν τον οικισμό. 

2. Την λήψη μέτρων για την φύτευση όπως φαίνονται στον χάρτη Π- 

1.10 με κλίμακα 1:5.000 και ειδικότερα: 

- Φυτεύσεις ρεμμάτων 

- Φυτεύσεις χώρων πρασίνου 

- Ενίσχυση των ιδιωτικών χώρων πρασίνου που αποτελούν το κυ¬ 
ρίαρχο στοιχείο του οικισμού. 

Γ. Την ιεράρχηση του οδικού δικτύου, όπως φαίνεται στους χάρτες 
Π-2.1.1, Π-2.1.2 σε κλίμακα 1:25.000 και 1:5.000 αντίστοιχα. 

Βασικότερες παρεμβάσεις είναι: 

- Βελτίωση χάραξης και οδοστρώματος της οδού προς Νεοχωρούδα, 
ώστε να επιτευχθεί η δραστηριοποίηση του άξονα Ωραιοκάστρου- 
Νεοχωρούδας-Πενταλόφου. 

- Δημιουργία νέας εισόδου του οικισμού στο ύψος του ΟΑΕΔ. 

- Κατασκευή περιφερειακής αρτηρίας στο νότιο τμήμα. 

- Κατασκευή δικτύου συλλεκτηρίων. 

- Δημιουργία δικτύων πεζοδρόμων στο εσωτερικό του οικισμού. 

Δ. Τις προτάσεις για τα απαραίτητα έργα και μελέτες δικτύων υπο¬ 
δομής και ειδικότερα: 

α. Δίκτυο ύδρευσης (χάρτες Π-2.2.1 και Π-2.2.2 σε κλίμακα 
1:25.000 και 1:5.000 αντίστοιχα). 

Βασικότερες παρεμβάσεις είναι: 

- Ολοκλήρωση μελέτης υδροδότησης οικισμού από ΟΥΘ, ώστε στο 
μέλλον να ενταχθεί στο πρόγραμμα ύδρευσης της ευρύτερης περιοχής 
Θεσσαλονίκης. 

- Δημιουργία νέων γεωτρήσεων στην πεδιάδα Ωραιοκάστρου. 


- Κατασκευή νέας δεξαμενής 1.000 κ.μ. για κάλυψη αναγκών επέ¬ 
κτασης. 

- Αντικατάσταση σωλήνων υφισταμένου δικτύου. 

β. Δίκτυα ομβρίων-ακαθάρτων. Αντιπλημμυρική προστασία- 
Απορρίμματα (χάρτες Π-2.3.1, Π-2.4.1, Π-2.3.2, Π-2.4.2 σε κλίμα¬ 
κες 1:25.000 και 1:5.000). 

Βασικότερες παρεμβάσεις είναι: 

- Κατασκευή χωριστού δικτύου συλλογής όμβριων. 

- Διοχέτευση όμβριων στο ρέμμα Παλαιοκάστρου. 

- Ολοκλήρωση υπάρχοντος δικτύου ακαθάρτων και προώθηση λυ¬ 
μάτων στον αγωγό Σταυρούπολης-Πολίχνης. 

- Διευθέτηση ρεμμάτων που διασχίζουν τον οικισμό και την επέ¬ 
κταση. 

- Μεταφορά αποριμμάτων σε χωματερή της μείζονος Θεασαλονί- 
κης. 

γ. Ενεργειακό και τηλεπικοινωνιακό δίκτυο όπως φαίνονται στους 
χάρτες Π-2.6.1, 2.7.1, Π-2.6.2. 2.7.2 σε κλίμακα 1:25.000 και 
1:5.000 αντίστοιχα). 

Βασικότερες παρεμβάσεις είναι: 

- Κατασκευή νέας γραμμής μεταφοράς μέσης τάσης. 

- Υπογείωση δικτύου οικισμού. 

- Λήψη μέτρων για το νυχτερινό τιμολόγιο όπως ετεροχρονισμός πα¬ 
ροχών και περιορισμός ισχύος θερμοσυσσωρευτών. 

- Ολοκλήρωση δικτύου ΟΤΕ. 

- Τοποθέτηση τεσσάρων νέων γραμμών με 2.400 ζεύγη. 

- Εγκατάσταση τριών συστημάτων παλμοκωδικής διαμόρφωσης. 

- Εγκατάσταση αναμεταδότη ισχύος 10\¥ στην περιοχή Γαλήνης 
για την λήψη του τηλεοπτικού προγράμματος της ΕΡΤ 1. 

Ε. Λήψη μέτρων για την ασφάλεια-προστασία όπως φαίνονται στους 
χάρτες Π-3.1.1 Π-3.1.2, 3.2 σε κλίμακα 1:25.000 και 1:5.000 αντί¬ 
στοιχα. 

Βασικότερες παρεμβάσεις είναι: 

- Εγκατάσταση σημείων υδροληψίας για πυρόσβεση. 

- Καθορισμός και διαμόρφωση χώρων συγκέντρωσης πληθυσμού 
για την εξυπηρέτηση των κατοίκων σε περίπτωση έκτακτης ανάγκης. 

ΣΤ. Τις προτάσεις για τα έργα που απαιτούνται για την ολοκλήρωση 
του Γ.Π.Σ. όπως φαίνονται στον χάρτη Π-4.1 και τον πίνακα 4. 

Ζ1. Συνοπτικά αντίτυπα των παραπάνω είκοσι δύο (22) χαρτών και 
τεσσάρων πινάκων θεωρημένα από τον Προϊστάμενο της Δ/νσης Πολε- 
οδομικών Εφαρμογών με την υπ’ αριθ. 61603/3079/87 πράξη του, 
δημοσιεύονται στην Εφημερίδα της Κυβερνήσεως, με την παρούσα από¬ 
φαση. 

2. Μέσα στην περιοχή του Γ ενικού Πολεοδομικού Σχεδίου και ειδικό¬ 
τερα στις εκτός σχεδίου περιοχές που περιλαμβάνονται σε αυτό, οικοδο¬ 
μικές άδειες που έχουν εκδοθεί με τις προγενέστερες ισχύουσες διατάξεις 
και έχει υποβληθεί ο πλήρης φάκελλος με τα απαραίτητα για την έκ¬ 
δοση της οικοδομικής άδειας στοιχεία μέχρι την ημερομηνία δημοσίευ¬ 
σης της παρούσης, εκτελούνται όπως εκδόθηκαν ή εκδίδονται βάσει των 
υποβληθέντων στοιχείων σε συνδυασμό με τις διατάξεις του ν.1577/85 
(ΦΕΚ 210/Α). 

3. Μέσα στην περιοχή αμιγούς και γενικής κατοικίας διατηρούνται 
νομίμως υφιστάμενες σήμερα δραστηριότητες με προβλεπόμενες στα 
άρθρα 2 και 3 του από 23.2.87 π.δ/τος (ΦΕΚ 166/Δ/87) μέχρι την 
έκδοση ειδικής για τον σκοπόν αυτό ρύθμισης. 

4. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Αθήνα, 1 Οκτωβρίου 1987 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΝΑΚΟΙΝΩΣΕΙΣ 

Α ρι θ. 0346661/10.10.1987 (2) 

Ειδοποίηση για παρακατάθεση αποζημίωσης λόγω προσκύρωσης και 
ρυμοτομίας οικοπεδικών τμημάτων που βρίσκονται στην οδό Χάψα 
του Δήμου Καλαμαριάς-Θεσσαλονίκης. 

Με την 1637/1962 πράξη τακτοποίησης και αναλογισμού αποζη¬ 
μίωσης οικοπέδων του Γραφείου Πολεοδομίας Θεσσαλονίκης, που κυ¬ 
ρώθηκε με την 8803/1962 απόφαση του Νομάρχη Θεσσαλονίκης και 
αυτή επικυρώθηκε με την Ε.39914/1964 απόφαση του Τπουργού Δη¬ 
μοσίων Έργων, στην ιδιοκτησία των: α) Μελπομένης συζύγου Γεωρ¬ 
γίου Σωπίδου το γένος Νικολάου Αβραμϊδου, β) Στεφανίδη Χαραλά- 
μπους του Χαραλάμπους και γ) Δέσποινας συζύγου Χαραλάμπους Στε- 
φανίδου το γένος Σταύρου Σαρβανίδου, προσκυρώθηκε το τμήμα υπό 
στοιχεία 45-47-48-45, εμβαδού -93- τ.μ. που φέρεται ότι ανήκει 
στους: α) Σοφία χήρα Ματθαίου Παπαζϊδη, το γένος Δημητρίου Καλπα- 
τσίδη, β) Ζωή συζ. Κων/νου Κογγικτσίδη, γ) Ευστάθιο Παπαζϊδη του 


Ματθαίου, δ) Γεώργιο Παπαζϊδη του Ματθαίου, ε) Ελισσάβετ συζ. Δη¬ 
μητρίου Τσιγάρα, στ) Δημήτριο Παπαζϊδη του Ματθαίου και ζ) Ιωάννη 
Παπαζϊδη του Ματθαίου. 

Με την αυτή πράξη οι παραπάνω υποχρεώθηκαν στην αποζημίωση 
του ρυμοτομουμένου τμήματος με στοιχεία 14-47-45-46-14 εμβαδού 
-44- τ.μ. που φέρεται ότι ανήκει στους αυτούς ιδιοκτήτες. 

Με την 4571/1987 απόφαση του Μονομελούς Πρωτοδικείου Θεσ¬ 
σαλονίκης καθορίστηκε η προσωρινή αποζημίωση, η οποία κατατέθηκε 
στο Υποκατάστημα Θεσσαλονίκης του Ταμείου Παρακαταθηκών και 
Δανείων και εκδόθηκε το 400383/9.9.1987 γραμμάτιο σύστασης πα¬ 
ρακαταθήκης, το οποίο κατατέθηκε στη Συμβολαιογράφο Θεσσαλονί¬ 
κης Ευστρατία Γεωρτζόγλου-Οικονόμου και συντάχθηκε η 13422/ 
17.9.1987 πράξη αυτής, αντίγραφο της οποίας κοινοποιήθηκε στους 
φερομένους δικαιούχους. 

Θεσσαλονίκη, 30 Σεπτεμβρίου 1987 
Ο πληρεξούσιος Δικηγόρος 
ΛΕΩΝΙΔΑΣ I. ΠΑΥΛΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


